text: Sommervejret skabte skypumper ved Esbjerg
  03 august 2017 kl. 09.01
  To hurtige seere fangede flere skypumper på videoer omkring Esbjerg.
  Onsdagens regn var med til at danne et sommerfænomen omkring Ho Bugt ved Esbjerg. To seere, Emma Roosevelt på 9 år fra Tjæreborg og Christina Poulsen fra Ovtrup, var hurtige med deres telefoner og fangede fænomenet på video.
  En skypumpe dannes typisk når kold luft oppe i flere kilometers højde i skyerne møder den opvarmede havoverflade.
  - Man kan godt kalde den en mini tornado, men skypumper lever kun på vand. Når den rammer land, så dør den ud, og det er et fænomen, som kun ses om sommeren, når vi har de her kraftige byger, siger Anesten Devasakayam fra DMI til TV SYD.
  
  